पाएं अपने शहर की ताज़ा ख़बरें और फ्री ई-पेपरडाउनलोड करें
लगभग 25 लाख की आबादी यानी 5 लाख परिवारों को किराना सामान के लिए प्रशासन ने सिर्फ 54 दुकानों के भरोसे कर दिया है। इनमें भी ज्यादातर दुकानें गली- मोहल्लों की छोटी दुकानें हैं। निगम के जोनल अधिकारियों के माध्यम से प्रशासन को लगभग 350 दुकानदारों की सूची भेजी गई थी। इनमें से 54 का चयन किस आधार पर हुआ? इसका जवाब किसी के पास नहीं है। निगम के जोन नंबर 13 जिसमें एम्स के पास से लेकर होशंगाबाद रोड और बावड़िया कला तक का एरिया शामिल है। इस एरिया में केवल तीन छोटी-छोटी दुकानों को होम डिलीवरी की अनुमति दी गई है।
दिक्कत यह भी... दूसरे जोन में रहते हैं कई ग्राहक
होम डिलीवरी को जोन के हिसाब से बांटने में एक व्यावहारिक दिक्कत यह भी आ रही है कि कई दुकानों के ग्राहक दूसरे जोन में रहते हैं। बावड़ियाकलां का कुछ हिस्सा जोन-7 में आता है और कुछ जोन-13 में और जोन -18 भी इससे लगा हुआ है। जोन-18 में रहने वाला व्यक्ति जोन-7 या जोन-13 के दुकानदार से सामान बुलवाना चाहे तो उसे अनुमति नहीं मिलेगी।
इतनी सप्लाई की जरूरत-ऑनलाइन बुकिंग कर होम डिलेवरी कर रहे संस्थान रोजाना लगभग 5000 लोगों को सामान सप्लाई कर रहे थे। प्रशासन ने जिन 54 दुकानदारों को अनुमति दी है वे एक दिन में अधिकतम 1000 से 1500 लोगों को ही सामान दे पाएंगे, बल्कि दो-तीन दिन में उनका सामान ही खत्म हो जाएगा।
और दुकानदारों को जारी होगी अनुमति
अभी पहले चरण में 54 दुकानदारों को अनुमति दी गई है। व्यवस्था बनाई जा रही है। प्रशासन जल्द ही कुछ और दुकानदारों को होम डिलेवरी की अनुमति देगा। लेकिन यह संख्या भी सीमित रहेगी, अन्यथा कोरोना संक्रमण रोकने के लिए लगाए गए प्रतिबंध बेमानी हो जाएंगे।
वीएस चौधरी कोलसानी, कमिश्नर, नगर निगम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn